Ինգեբորգ Բախման

Ինգեբորգ Բախման (, 25 հունիսի, 1926, Կլագենֆուրտ, Ավստրիա - 17 հոկտեմբերի, 1973, Հռոմ, Իտալիա), ավստրիացի գրող։

Կենսագրություն 
Ինգեբորգ Բախմանը ծնվել է 1926 թվականի հունիսի 25-ին Ավստրիայի Կարինտիա շրջանի Կլագենֆուրտ քաղաքում՝ ուսուցչի ընտանիքում։ 1945-1950 թվականներին Ինգեբորգ Բախմանը փիլիսոփայություն, հոգեբանություն, բանասիրություն և իրավունք է սովորել Ինսբրուքի, Գրացի ու Վիեննայի համալսարաներում։ Ուսանողական տարիներին նա ծանոթացել է Պաուլ Ցելանի հետ. նրանց սիրո պատմությունը վկայված է հետմահու հրատարակված օրագրերով և նամակագրությամբ (վերջինս 2008 թվականին հրատարակվել է «Սրտի ժամանակ» վերնագրով)։ 1949 թվականին Ինգեբորգ Բախմանը Վիեննայում պաշտպանել է ատենախոսություն Մարտին Հայդեգերի փիլիսոփայության քննադատական վերլուծության թեմայով։ Բախմանը կրել է Լյուդվիգ Վիտգենշթայնի ու նրա լեզվի փիլիսոփայության ազդեցությունը։ Ինգեբորգ Բախմանն աշխատել է ռադիոյում, 1950-ական թվականների սկզբին սկսել է գրել ռադիոպիեսներ։

Ինգեբորգ Բախմանն դարձել է «Խումբ 47» (1953) գրական խմբակի անդամ։ Այդ ժամանակ էլ նա առաջին անգամ մեկնել է Հռոմ, որտեղ էլ անցկացրել է իր հետագա կյանքի մեծ մասը։ 1950-ական թվականների կեսերին Բախմանը դասախոսություններ է կարդացել Գերմանիայի ու ԱՄՆ-ի համալսարաններում։ Համագործակցել է Հանս Վերներ Հենցեի հետ, գրել է նրա «Ապուշը» (1955) բալետի, «Համբուրգի արքայազնը» (1960, ըստ Հենրիխ ֆոն Կլեյստի դրամայի) օպերայի լիբրետոները, իսկ Հենցեն գրել է երաժշտություն Բախմանի «Ճպուռներ» (1955) ռադիոպիեսի համար։

1958-1963 թվականներին Բախմանը մտերիմ է եղել Մաքս Ֆրիշի հետ, հիվանդագին է ընդունել նրա բաժանումը նրանից։ Նրանց հարաբերությունների հետ կապված հանգամանքները հետագայում նկարագրվել են Ինգեբորգ Բախմանի «Մալինա» (1971, Բախմանը նախատեսել էր գրել եռագրություն «Մահվան գործերը» վերնագրով, որի առաջին մասն էլ լինելու էր «Մալինա» վեպը, էկրանավորվել է 1990 թվականին Վերներ Շրյոտերի կողմից, սցենարի հեղինակ՝ Էլֆրիդե Ելինեկ) վեպի համար, իսկ Ինգեբորգ Բախմանն ինքը եղել է Մաքս Ֆրիշի «Ինձ կկոչեմ Գանտենբայն» (, 1964) վեպի հերոսուհու նախատիպը։

1973 թվականի սեպտեմբերի 25-ի՝ լույս 26-ի գիշերը Ինգեբորգ Բախմանի՝ Հռոմում գտնվող բնակարանում հրդեհ է բռնկվել (նա քնել էր առանց ծխախոտը հանգցնելու)։ Երեք շաբաթ անց Բախմանը մահացել է հիվանդանոցում. նրա մահվան պատճառները ստույգ բացահայտված չեն։ Թաղված է Կլագենֆուրտում։

Ճանաչում 
Ինգեբորգ Բախմանն արժանացել է Բրեմեն քաղաքի մրցանակի (1957), Գեորգ Բյուխների մրցանակի (1964), Ավստրիայի պետական մեծ մրցանակի գրականության բնագավառում (1968), Անտոն Վիլդհանսի մրցանակի (1972)։ 1977 թվականին Կլագնֆուրտում սահմանվել է Ինգեբորգ Բախմանի մրցանակ, որ շնորհվում է գերմանալեզու գրողներին (մրցանակի դափնեկիրների շարքում է եղել Էմինե Զևգի Օզդամարը, 1991)։ Ինգոբերգ Բախմանի մասին էսսե է գրել Ուվե Յոնսոնը (1974)։

Հայերեն հրապարակումները 
 Պատանեկությունը ավստրիական մի քաղաքւմ։ «Գարուն», 1999, թիվ 5, էջ 79։

Ստեղծագործություններ 
 Die Gestundete Zeit / Հետաձգված ժամանակ (1953, բանաստեղծություններ)
 Anrufung des großen Bären/ Կոչ Մեծ Արջին (1957, բանաստեղծություններ)
 Ein Geschäft mit Träumen/ Գործարք երազների հետ (1952, ռադիոպիես)
 Die Zikaden/ Ճպուռներ (1955)
 Das erstgeborene Land/ Նախաստեղծ երկիր (1956)
 Der gute Gott von Manhattan/ Բարի աստվածը Մանհեթենից (1958)
 Der Prinz von Homburg / Համբուրգի արքայազնը (1960, Հանս Վերներ Հենցեի օպերայի համար լիբրետոն)
 Der junge Lord / Փոքրիկ լորդը (1965, Հենցեի կատակերգական օպերայի լիբրետոն)
 Das dreißigste Jahr/ Երեսուն տարեկանում (1961, նովելներ)
 Malina/ Մալինա (1971, վեպ)
 Զիմուլտան

Ժողովածու 
 Werke. 4 Bände/ Christine Koschel, Inge von Weidenbaum, Clemens Münster (Hrsg). München: Piper, 1978.

Ծանոթագրություններ

Գրականություն 
 Arnold H.-L., Bareiss O. Ingeborg Bachmann. — München: Edition Text + Kritik, 1984.
 Bartsch K. Ingeborg Bachmann. — Stuttgart: J.B. Metzler, 1988.
 Achberger K. R. Understanding Ingeborg Bachmann. — Columbia: University of South Carolina Press, 1995.
 Höller H. Ingeborg Bachmann. — Reinbek: Rowohlt, 1999.
 Hoell J. Ingeborg Bachmann. — München: Deutscher Taschenbuch Verlag, 2004.
 Johnson U. A trip to Klagenfurt: in the footsteps of Ingeborg Bachmann. — Evanston: Northwestern UP, 2004.
 Kogler S., Dorschel A. Die Saite des Schweigens : Ingeborg Bachmann und die Musik. — W.: Steinbauer, 2006.
 Gürtler Chr. Ingeborg Bachmann: Klagenfurt, Wien, Rom. — B.: Edition Ebersbach, 2006.

Արտաքին հղումներ

 Ինգեբորգ Բախման
 
 Ingeborg Bachmann - Ինգեբորգ Բախմանի կյանքին ու ստեղծագործությանը նվիրված կայք 
 Ingeborg Bachmann  Կենսագրություն 
 Страница в Журнальном зале
 Страница на сайте Вавилон
 Проза on line

Ավստրիացի գրողներ
20-րդ դարի փիլիսոփաներ
Գրողներ այբբենական կարգով
Լեզվի և պոեզիայի գերմանական ակադեմիայի անդամներ
20-րդ դարի բանաստեղծներ
Ավստրիացի կին փիլիսոփաներ
20-րդ դարի կին գրողներ
Գերմանալեզու բանաստեղծներ
Բանաստեղծներ այբբենական կարգով